Svarte-Petter

Svarte-Petter (Peg-Leg Pete, Black Pete) er en fiktiv skurk og antagonist som opptrer i Disney-tegnefilmer og -serier.

Svarte-Petter opptrådte for første gang i tegnefilmen Alice Solves the Puzzle fra 1925. Han er den eldste av Disney-figurene som fortsatt brukes. I sine tidligste opptredener hadde han treben, noe som har forsvunnet i senere tegneserier og filmer.

Svarte-Petters verste fiende er Mikke Mus, som gang på gang bringer erkeskurken bak lås og slå. Svarte-Petter opererer som oftest alene eller med skurker som Skaftetryne, men har også opptrådt i ledtog med andre kjente banditter som Mikro-Midas og Farlige Fiffus, Ørnulf Ørn, Spøkelseskladden og B-gjengen. Svarte-Petter har også en kjæreste, Petra, som ligner meget på ham selv, men hun opptrer sjelden.

 Opptreden 
Ettersom Svarte-Petters første opptreden er i filmen Alice Solves the Puzzle fra 1925, er han eldre enn Mikke Mus som først opptrådte i 1928. I første opptreden i Norge går Svarte-Petter under navnet Tjukken i nr. 6/1950 i Donald Duck & Co. En liknende figur ved navnet Svarte-Mikkel gjorde opptreden i nr. 1/1952 der han jobbet for Onkel Skrue. 

Svarte-Petter hadde et trebein i starten, men tegnerne ble uenige om hvilket av beina hans som var det kunstige. Etter en periode hvori vekselsvis høyre og venstre bein var av tre, fikk Svarte-Petter to friske bein.

Den animerte serien Langbein og sønn har i senere tiår inkludert en versjon av Svarte-Petter som ikke er en forbryter. Han er bruktbilselger, skjønt med frynsete rykte, og er stadig en generelt utrivelig person, selv om han i denne versjonen ser ut til å være noenlunde lovlydig. Hans sønn Svarte-Petter Junior som egentlig heter Pelle er også med i serien.

 Oversettelser 
BulgarskЛошия ПийтDanskSorteperEngelskPeg-Leg PeteEstiskKõuts KarloFinskMusta PekkaFranskPat HibulaireFransk (Canada)PeteGreskΜαύρος ΠητIndonesiskBorisIslandskSvarti PéturItalienskGambadilegnoJapanskピートKinesisk (forenklet)坏 庀特LitauiskJuodasis PitasNederlandskBoris BoefNorskSvarte-PetterPolskCzarny PiotruśPortugisiskJoão BafodeonçaPortugisisk (Brasil)João Bafo-de-OnçaRussiskПитSpanskPete PatapaloSpansk (Colombia)Pedro el maloSvenskSvarte-PetterTsjekkiskČerný PeteTyskKater Karlo

 Referanser 

 Eksterne lenker 
 Svarte-Petter hos Inducks

Kategori:Figurer fra Disney-tegneserier
Kategori:Figurer fra Disney-filmer